कंप्यूटिंग में, हाइपरलिंक एगो लिंक भा कड़ी होला जेकरा के क्लिक क के भा टैप क के या फिर ओकरे ऊपर माउस के प्वाइंटर घुमिरा के (हूवर क के) दुसरे डेटा पर जाइल जाल सके ला। हाइपरलिंक के क्लिक भा टैप क के जवना आँकड़ा पर (ई पन्ना या डाकुमेंट हो सकेला) चहुँपल जाला ऊ ओह हाइपरलिंक के टारगेट कहाला। हाइपरलिंक कौनों एगो पूरा सिंगल डाकुमेंट पर टारगेट कइल हो सके ला, भा एकरे कौनों बिसेस हिस्सा पर भेजे वाला हो सके ला। हाइपरलिंक कड़ी के रूप में जवन पाठ देखाई पड़े ला ओह पाठ के हाइपरटेक्स्ट कहल जाला। टारगेट वाला जगह पर जवना पाठ से हाइपरलिंक जुड़त होला ओह पाठ के एंकर टेक्स्ट कहल जाला।